stanford-oval/wikipedia huggingface dataset:
מלחמת חרבות ברזל
המערכה על דעת הקהל העולמית > תעמולת ציר ההתנגדות

במהלך המלחמה הופצו ידיעות כזב שונות ברשתות החברתיות, שמקורן אינו ידוע. חברת Cyabra דיווחה על עשרות אלפי פרופילים פיקטיביים ברשתות החברתיות, אשר משמשים להעברת מידע שקרי, הפצת תאוריות קשר, ניסיונות להשפיע על דעת הקהל ולהסיח את השיח לטיעונים על אלימות מצד ישראל כלפי פלסטינים. לפי תחקיר שנערך, חלק נכבד מידיעות הכזב הופצו על ידי רוסיה.
חמאס השקיע מאמצים אינטנסיביים במישור התקשורתי-תודעתי כדי לייצר מצג שווא בתקשורת הערבית והבין-לאומית ולמצב את עצמו בעמדת הקורבן. הוא ניסה להדהד פגיעה ישראלית לכאורה בבתי חולים ובבתי ספר, ועיוות את תמונת המציאות על מנת להציג תמונה שקרית של משבר הומניטרי גדול ברצועה. כמו כן נטען שמשרד הבריאות העזתי מזייף מספרי הרוגים. מנהיגים בחמאס אמרו בריאיון לניו יורק טיימס כי מטרת המתקפה לא הייתה שיפור המצב ברצועה, אלא החזרת הסוגיה הפלסטינית לראש סדר היום העולמי, ושישראל תהיה ב"מצב קבוע של מלחמה" כדי שמדינות נוספות באזור יצטרפו למאבק נגדה. ב-1 בנובמבר 2023 אמר ראזי חמד, דובר ממשלת חמאס לשעבר, כי "אנו נחזור על התקפת 7 באוקטובר שוב ושוב עד שישראל תושמד".
עקב הפצת דיסאינפורמציה רבה בידי החמאס בפייסבוק ובפלטפורמות נוספות, הטיל האיחוד האירופאי אחריות על חברת מטא לטפל בנושא ואיים בהטלת סנקציות וקנסות אם הנושא לא יטופל. האיחוד האירופי התלונן לאילון מאסק כי הרשת החברתית אקס (לשעבר טוויטר) משמשת להפצת דיסאינפורמציה על המלחמה בישראל וכי "תוכן אלים וטרוריסטי לא הוסר מהרשת החברתית". האיחוד איים בהטלת עיצומים כספיים על הרשת. לפי בדיקה שערך הניו יורק טיימס, חמאס הצליח למנף את קשיי אכיפת מדיניות התוכן של אקס, ולהפיץ סרטונים אלימים בתפוצה רחבה וזאת במטרה לעורר אימה. לטענת מומחים, בוטים וחשבונות מזויפים שמופעלים על ידי איראן, חמאס והג'יהאד האיסלאמי מפיצים פייק ניוז ונרטיבים שמשרתים את חמאס. בתגובה אמרה מנכ"לית אקס לינדה יאקרינו (אנ'), כי הרשת הסירה מאות חשבונות שקשורים לחמאס ומחקה או תייגה עשרות אלפי תכנים מאז פרוץ המלחמה.
המערכה על דעת הקהל העולמית > אנטישמיות ויהדות התפוצות

יהדות התפוצות במלחמת חרבות ברזל נרתמה לסייע למדינת ישראל בגיוס כספים של מעל חמישה מיליארד שקלים, סיוע של אלפי מתנדבים שהגיעו לישראל להשתתף במרכזי התנדבות וחמ"לים אזרחיים, וסיוע להסברה הישראלית במלחמת חרבות ברזל. התגברות האנטישמיות בתקופת מלחמת חרבות ברזל ברחבי העולם העמיקה את הקשרים בין יהדות התפוצות למדינת ישראל ולאזרחיה.
על פי דוח של משרד התפוצות שהוצג ב-20 באוגוסט 2024, תרמה יהדות התפוצות למדינת ישראל כ-1.4 מיליארד דולר (כ-5.1 מיליארד שקלים) בתרומות ישירות, הלוואות ותרומות של מוצרים.
עם תחילת הקרבות החלה התעוררות אנטישמית של הפגנות נגד ישראל, השחתה, אלימות, עד כדי רצח אזרח יהודי אמריקאי, פול וקסלר, שהפגין בעד ישראל. מספר האירועים האנטישמיים גדל פי חמישה לעומת השנה הקודמת. יהודים בעלי חזות חרדית הותקפו בשכונה יהודית בניו יורק. בנובמבר מסרה הליגה נגד השמצה כי מאז תחילת הלוחמה חל זינוק של יותר מ-919% בתוכן אנטישמי ב-X, ובפייסבוק עלייה של 28% אחוז. אירועים אנטישמיים התרחשו גם בארצות שנחשבות אוהדות ישראל. אנטישמיות זו גרמה להגברת הביקוש לעלייה לארץ. תופעה נרחבת נוספת הייתה תלישה של מודעות הקוראות להחזרת החטופים ברחבי העולם. במאי 2024 העבירה ממשלת ישראל החלטה הקובעת כי יהודים בתפוצות שנרצחו על רקע אנטישמי יונצחו על ידי מדינת ישראל.
לטענת החוקרת איסולדה פוגל (Isolde Vogel) מהאקדמיה האוסטרית למדעים (אנ'), לראות בישראל כתוקפן, ואת הפלסטינים כעם מדוכא, זה חלק מהאנטישמיות המודרנית. למרות הטבח שביצע חמאס, החשיבה האנטישמית לא נותנת מקום לגינוי הפשע הזה, וגם לא להבנה שהמצב מורכב יותר.
מחאות רבות פרצו ברחבי ארצות הברית מאז פרוץ המלחמה ב-7 באוקטובר 2023, אנשים רבים יזמו עצרות, הפגנות ומשמרות מחאה. מוקד מרכזי להפגנות היה מחאות במספר רב של אוניברסיטאות בארצות הברית. הפגנות פרו-פלסטיניות נגד המלחמה התמקדו בדרישה להפסקת אש ונסיגת כוחות ישראליים מהשטחים הפלסטיניים. מפגינים פרו-פלסטינים מבקרים את ארצות הברית על תמיכתה בישראל, מוחים על התמרון הקרקעי ברצועת עזה, כשחלקם טוענים שישראל מבצעת רצח עם ברצועת עזה. על פי קבוצת מומחים אמריקאים שעוקבים אחר הפגנות פוליטיות בארצות הברית, נכון ל-5 בדצמבר, יותר ממיליון אמריקאים השתתפו בהפגנות על המלחמה.
נוסף להפגנות, למדיה החברתית ולחלק מערוצי התקשורת המרכזיים, גם מוסדות אקדמיים הפכו בטוחים פחות ליהודים. ב-18 באפריל 2024, פרצו מחאות פרו-פלסטיניות באוניברסיטת קולומביה, ומשטרת ניו יורק עצרה 108 מפגינים וקמפוס קולומביה נכבש על ידי מפגינים פרו-פלסטינים ונסגר למבקרים. ב-30 באפריל, משטרת ניו יורק נכנסה לקמפוס אוניברסיטת קולומביה ועצרה ופיזרה מפגינים פרו-פלסטינים שכבשו בנייני קמפוס וחנו בקמפוס. במקביל, ההפגנות התפשטו לקמפוסים נוספים בארצות הברית כמו אוניברסיטת ייל, אוניברסיטת ניו יורק, אוניברסיטת קליפורניה בלוס אנג'לס והמשטרה עצרה יותר מ-500 איש.
העורף הישראלי > התגייסות אזרחית

מיד עם היוודע על טבח שבעה באוקטובר וברקע הידיעות על הטבח בדרום, הייתה התגייסות גדולה של ארגוני סיוע, ארגונים התנדבותיים אחרים שהסבו את משאביהם לצורכי השעה, וכן אזרחים יחידים. קמו חמ"לים אזרחיים לסיוע בתחומים שונים: תמיכה במשפחות הנפגעים והנופלים, סיוע באיתור נעדרים, חילוץ מאזורי העימות בחזית, סיוע נפשי לנפגעי חרדה, אירוח משפחות שפונו מאזורי העימות, תרומות דם וסיוע בבתי חולים, שמרטפות לילדיהם של חיילי מילואים, ועבודה חקלאית התנדבותית במשקים שנמצאו ללא עובדים לאחר שאלפי פועלים זרים עזבו את ישראל עם פרוץ המלחמה. אזרחים רבים תרמו כספים וציוד לשם אספקת ביגוד ומזון למפונים ולחיילים, ואף לרכישת והטסת ציוד אישי וצבאי חסר לחיילים בבסיסי צה"ל. גם חברות עסקיות נרתמו לעזרה ביוזמות רבות ומגוונות.
הארגון חמ"ל אזרחי בשיתוף עם מתנדבי אחים ואחיות לנשק הקימו חמ"ל קדמי בקיבוץ בית קמה, החמ״ל האזרחי הפעיל 20 צוותי חילוץ אשר סייעו ל-3,000 אזרחים, עובדים זרים, פצועים, להתפנות למגורים זמניים באזור בית קמה, ולקבל סיוע חיוני ראשוני.
עם תחילת המלחמה הוקמו כיתות כוננות ברשויות מקומיות רבות ותוגברו קיימות. לראשונה נפתחו כיתות כוננות גם בערים וכן בקרב החברה החרדית. עד דצמבר 2023 הוקמו למעלה מ-800 כיתות כוננות ברחבי הארץ. השר לביטחון לאומי איתמר בן גביר עודד את המהלך ומינה את ניצב בדימוס שמעון לביא כפרויקטור מיוחד עבורו. במקביל הוקלו הקריטריונים למתן רישיון נשק.
העורף הישראלי > גיוס מילואים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להוסיף מידע על היקף גיוס המילואים וחוקים או תקנות בנושא.
מיומה הראשון של המלחמה התנהלו גיוס מילואים נרחב לצה"ל ואימון של הכוחות. תהליך זה נתקל בקשיים שאיתם התמודדו המתגייסים כדי להגיע לאזורי הכינוס. ביום הראשון לא פעלה כלל מערכת התחבורה הציבורית בגלל השבת, וחיילים נותרו שעות ארוכות ללא יכולת להגיע לבסיסים. לאחר מכן פעלה המערכת חלקית ואף בסופי השבוע, בשל הצורך להסיט משאבים לצורכי הלחימה. ישראלים ששהו בחו"ל בזמן פרוץ המלחמה חזרו לישראל בטיסות של אל על כדי להצטרף ללחימה.
המלחמה פרצה בתקופה שבה הפטור לציבור החרדי מגיוס לצה"ל נמצא חסר עיגון משפטי. ביולי 2023 פקעו התיקונים המסדירים את מעמדם המיוחד בחוק, ומפלגת יהדות התורה איימה כי תפרוש מהממשלה אם לא תחל חקיקה לעיגון הפטור מיד עם תחילת מושב החורף של הכנסת באוקטובר 2023. לאחר פרוץ המלחמה, הנושא עורר תשומת לב ותרעומת ציבורית מוגברת. בג"ץ הוציא צווי ביניים המחייבים את הממשלה לנמק מדוע לא יגויסו בני הישיבות, ולהפסיק לתקצב את הישיבות שתלמידיהן אינם מתגייסים. בחודש מרץ הוכן מתווה לחקיקת "חוק הגיוס", שקבע דרישות מחמירות מבעבר להגדרת אלו שתורתם אומנותם והעמיד בחירה עבור אלו שאינם עומדים בדרישות בין שירות בצבא לבין שירות במסגרות חלופיות כגון איחוד הצלה, משטרת ישראל וכדומה. מתווה זה קיבל לראשונה הכרה פומבית מצד רבני הציבור החרדי. באוגוסט החלה הממשלה במשלוח צווי התייצבות לכמה מאות בחורים חרדים, אך מאמצים אלה נתקלו בשיעור התייצבות נמוך והפגנות סוערות מצד חרדים המתנגדים לגיוס.
העורף הישראלי > השפעות כלכליות

תבנית:הפניה לערך מורחב
במהלך טבח שבעה באוקטובר ניזוקו בישראל 8,402 מבניםתבנית:הערה ולמעלה מעשרת אלפים כלי רכב.תבנית:הערה בחודש אוקטובר 2023 נעדרו מעבודתם כ-764 אלף איש – כ-17.6% מהמועסקים, זאת בהשוואה לכ-17 אלף נעדרים בחודש ספטמבר שקדם למלחמה. 280 אלף מועסקים נעדרו בשל צמצום פעילות העסקים (צד הביקוש), כ-140 אלף בשל גיוס לשירות מילואים, ו-345 אלף בשל סיבות אחרות הקשורות לצד ההיצע.תבנית:הערה
ב-24 באוקטובר 2023 הורידה חברת דירוג האשראי S&P את תחזית דירוג האשראי של ישראל מ"יציבה" ל"שלילית", והודיעה כי דירוג האשראי יֵרד אם העימות הצבאי יתרחב ויגדיל את הסיכונים הביטחוניים והגאופוליטיים שאיתם מתמודדת ישראל.תבנית:הערה במהלך 2024 שלוש חברות דירוג האשראי הגדולות (מודי'ס, פיץ' ו-S&P) הורידו את דירוגי האשראי של ישראל. באוגוסט 2024 התריע פרופ' צבי אקשטיין כי המשך הלחימה והתעצמותה יגררו השלכות מרחיקות לכת על כלכלת ישראל, מבחינת צמיחה כלכלית, גירעון תקציבי, חוב חיצוני, תעסוקה, מצב ההיי-טק בישראל וכל היבט כלכלי אפשרי. להערכתו המדינה לא ערוכה לתרחישים אלה.תבנית:הערה
בספטמבר 2024 מודי'ס הורידה שוב את דירוג האשראי של ישראל באופן חריג בשתי דרגות והוסיפה תחזית דירוג שלילית. בדוח חריף ציינה מודי'ס את ההוצאות העצומות של המלחמה בשתי חזיתות ואת היעדרם של צעדים משמעותיים ומספקים מצד הממשלה כדי לטפל בגירעון.תבנית:הערה
לפי שר האוצר בצלאל סמוטריץ', הלחימה בעזה עולה כ-246 מיליון דולר ביום. בנוסף לכך, לפי בנק ישראל, עלות המלחמה למשק הישראלי בשל היעדרות מעבודה מגיעה ל-600 מיליון דולר בשבוע, אובדן של כ-6% מהתמ"ג השבועי.
בספטמבר 2024 פרסמה הלשכה המרכזית לסטטיסטיקה כי תחזית הצמיחה השנתית ב-2024 היא 0.7%, שמשמעותה צמיחה שנתית שלילית במיוחד, עקב השפעות המלחמה על התוצר והירידה בייצוא.תבנית:הערה
על פי פרסום המכון הישראלי לדמוקרטיה מאוקטובר 2024, המשק הישראלי מאבד בכל חודש כ-1% משעות העבודה שלו, שהן כ-1.16 שעות בשל התארכות מילואים. כ-14,000 עצמאים הקפיאו את העסק שלהם והתגייסו למילואים. בחברה הערבית נרשם זינוק של כ-6% בשיעור האבטלה, כ-22,000 גברים ערבים (בגילים 25–64) לא חזרו לעבודה. בתחילת המלחמה נרשמה ירידה של כ-7% בתעסוקת אימהות לילדים צעירים. הענפים במשק אשר נפגעו במיוחד: האומנות, הבידור והפנאי, האירוח והאוכל וענף הבינוי.
העורף הישראלי > השפעות על בריאות ורווחה

תבנית:הפניה לערך מורחב
בעקבות טבח שבעה באוקטובר נפתחו ברחבי הארץ מוקדים טלפוניים לתמיכה נפשית.תבנית:הערה בעמותת נט"ל הזהירו את הציבור שלא להיחשף לתכנים מעוררי טראומה כמו תמונות וסרטוני סנאף.תבנית:הערה חשיפה כזו נקשרה בעבר לדיכאון, חרדה, ופוסט-טראומה.תבנית:הערהתבנית:הערה בסקר שבוצע באפריל 2023 עלה כי 63% מבני הנוער נחשפו ברשת לתכנים קשים הקשורים למלחמה כמו תמונות, סרטונים, התכתבויות ופוסטים המכילים תיאורים גרפיים של הטבח שביצעו מחבלי החמאס.תבנית:הערה מחקר אורך תבנית:אנ מצא שבריאותם הנפשית של הישראלים נפגעה באופן משמעותי. שיעור הפרעת הדחק הפוסט-טראומטית עלה מ-16% באוגוסט 2023 ל-30% בנובמבר 2023. חלה עלייה גם בשיעור הסובלים מחרדה ודיכאון.תבנית:הערה
בעקבות המלחמה נרשמה עלייה בתקריות האלימות במשפחה. בשלושת החודשים הראשונים למלחמה דווח על עלייה של 37% בפניות למוקד האלימות נגד ילדים. הדיווחים כללו פגיעה מינית, הזנחה ואלימות פיזית.תבנית:הערה
המלחמה הביאה להשבתה זמנית של הלימודים הפרונטליים במערכת החינוך בישראל, ותלמידים רבים נאלצו לעבור למודל של למידה מרחוק. נמצא כי 26% ממוסדות החינוך בישראל אינם ממוגנים כראוי.תבנית:הערה התקיימו ניסיונות לשמור על רצף לימודי באמצעות חלוקה של מחשבים ניידים לתלמידים שפונו מבתיהם והקמת בתי ספר חדשים במקומות המרכזיים אליהם התפנו.תבנית:הערה משרד החינוך החליט לקבוע בשיתוף עם מנהלי בתי הספר תוכניות מותאמות לתלמידים שחוו אובדן משפחתי במהלך המלחמה.
על פי דו"ח ארגון לתת לשנת 2024, אצל 30.9% המצב הנפשי החמיר או החמיר מאוד בהשוואה למצבם לפני המלחמה. אצל 17.6% המצב הבריאותי החמיר או החמיר מאוד.
העורף הישראלי > החברה הערבית בישראל

כתב אישום הוגש נגד 13 ערבים ישראלים, רובם תושבי סכנין, באשמה שהיו שותפים בחוליית טרור שתכננה לבצע פיגועים בשיתוף פעולה עם חמאס.תבנית:הערה
מספר מצומצם של עובדים ערבים ובהם אנשי רפואה, סטודנטים, נשות חינוך והשחקנית מאיסה עבד אלהאדי, נעצרו לאחר שהביעו תמיכה בחמאס ובמעשי הטבח שביצע. חלקם הודחו מעבודתם או ממוסדות הלימוד שבהם למדו, וחלקם נחקרו במשטרה בחשד לתמיכה בטרור.תבנית:הערהתבנית:הערהתבנית:הערהתבנית:הערה היו שטענו כי חלק מהמעצרים בוצעו בשל הזדהות עם האוכלוסייה האזרחית בעזה, ציטוט פסוקים מהקוראן או הבעת תמיכה כלשהי בפלסטינים.
מספר חברי כנסת ערבים גינו את מתקפת הפתע ונרתמו להתגייסות האזרחית. חבר הכנסת איימן עודה גינה מעל דוכן הכנסת את המתקפהתבנית:הערה ואת הקריאה של הנהגת חמאס לציבור הערבי בישראל להצטרף לטבח באזרחים חפים מפשע. הוא שיבח את היהודים והערבים שבחרו להתנדב בסיוע לקורבנות. חבר הכנסת מנסור עבאס גינה את מתקפת חמאסתבנית:הערה ופנה לאזרחי המדינה הערבים בבקשה שלא לעודד גורמים קיצוניים ושוליים בחברה הערבית לאור המתיחות שיצרה המלחמה.תבנית:הערה
בין האזרחים שנרצחו ונחטפו במתקפת הפתע היו גם ערבים ישראלים. במהלך הטבח ביצעו אזרחים ערבים פעולות הצלהתבנית:הערהתבנית:הערהתבנית:הערה ויזמו התארגנויות לאיתור נעדרים, חילוץ משטחי אש ומתן טיפול רפואי תוך סיכון חייהם של המחלצים, שחלקם נהרגו במסגרת פעילותם.תבנית:הערה אזרחים מהפזורה הבדואית התנדבו לחיפוש נעדרים בשטחי העוטף,תבנית:הערה והביעו את רצונם להתנדב לצה"ל ולמשטרה בתפקידי לחימה ולסייע בכל דרך אפשרית.תבנית:הערה מועצת כפר קאסם הזמינה משפחות מהדרום להתארח בעירתבנית:הערה.
על רקע המשבר ההומניטרי והרעב ההמוני ברצועת עזה, התארגנו יוזמות רבות בחברה הערבית לאיסוף סיוע שהסתכם ביותר ממאה משאיות ועשרות טונות של מוצרי מזון, היגיינה וחומרי ניקוי. עם זאת, הממשלה החליטה להתיר רק סיוע שנתרם מחו"ל או סחורות שקנו סוחרים עזתים מסוחרים בגדה המערבית, בכפוף לתיאום ולבדיקה של הרשויות בישראל, ולכן הסיוע לא הגיע ליעדו.
זיכרון והנצחה

תבנית:הפניה לערך מורחב
זיכרון והנצחה > אנדרטאות ומיצגים

תבנית:להשלים
לאחר הטבח בפסטיבל נובה, נותרו מאות מכוניות פזורות בצידי כביש 232, רבות מהן שרופות כליל. המכוניות השרופות נאספו אל מגרש ליד מושב תקומה, ונערמו למעין קיר שהפך לאנדרטת "קיר המכוניות" לזכר הנרצחים. בחניון רעים, שבו נערך הפסטיבל בלילה שקדם למתקפה, הוקמה באופן ספונטני אנדרטת נרצחי פסטיבל נובה. במקום הוצבו בזנטים שעליהם תמונות הנרצחים בטבח, ובט"ו בשבט תשפ"ד (ינואר 2024) נטעו עובדי הקרן הקיימת לישראל יחד עם משפחות הנרצחים שתילי עצים לזכרם של קורבנות הטבח. בהמשך נוספו במקום אמצעי הנצחה נוספים.תבנית:הערה מאז הטבח הגיעו לאתר אלפים רבים, וקבוצות מאורגנות של תלמידי בית ספר, אנשי כוחות הביטחון, משלחות מחו"ל ועוד, מגיעות באורח קבע למתחם.תבנית:הערה
ב-6 בדצמבר 2023 נחנכה בכפר המכביה אנדרטה בשם "פסל עוטף ישראל" לזכר נרצחי מתקפת הפתע. הפסל נוצר על ידי הפסלת דינה רקנאטי, ונתרם לאחר מותה על ידי משפחת רקנאטי.תבנית:הערה עיריית פתח תקווה החליטה להקים בעיר גשר ואנדרטה לזכר קורבנות מתקפת הפתע וחללי מלחמת חרבות ברזל.תבנית:הערה
במאי 2024, לקראת יום הזיכרון לחללי מערכות ישראל, השיק תאגיד השידור הישראלי מוזיאון וירטואלי אינטראקטיבי בשם כאן 7.10.360 להנצחת מאורעות מתקפת הפתע והשלכותיה.תבנית:הערה
באוקטובר 2024 השיק המשרד לשוויון חברתי וקידום מעמד האישה אתר הנצחה לאזרחים הוותיקים חללי מלחמת חרבות ברזל.
זיכרון והנצחה > אומנות ועולם הבידור והתרבות

תבנית:הפניה לערך מורחב
אירועי הטבח והמלחמה הביאו אמנים רבים לפעול למען הציבור בתחומי אומנותם.
אמנות רחוב: אמנים רבים ציירו גרפיטי וציורי קיר במרחב הציבורי והעירוני בישראל, לחיזוק המורל הלאומי ולהבעת תמיכה בחיילי צה"ל שנלחמים בחזית.תבנית:הערה
מוזיקה: אומנים רבים הופיעו בהתנדבות בפני חיילים, ביניהם חנן בן ארי, שלמה ארצי, עומר אדם, ביני לנדאו, הראל טל ורבים אחרים. מוזיקאים הוציאו שירים וגרסאות כיסוי בהשפעת המלחמה; להעלאת המורל, לזכר ההרוגים, למען שחרור החטופים ובמחאה על המחדל שגרם לטבח. בקונצרט מולדת כ-1,000 מוזיקאים שיתפו פעולה בביצוע השיר "הביתה" למען החזרת החטופים.תבנית:הערה אושר כהן הופיע לאלפי אנשים עם השיר "תרקדי".
קולנוע: הן סרטים עלילתיים והן סרטים תיעודיים נוצרו בעקבות אירועי הטבח והמלחמה, בהם הסרט התיעודי #NOVA של Yes הטלוויזיה בלוויין על הטבח במסיבת הנובה, שהיה הסרט התיעודי הנצפה ביותר בתולדות yesתבנית:כ;תבנית:הערה הסרט "זעקות ואז שתיקה", בבימויה של ענת סטלינסקי ובהשתתפות שריל סנדברג, סוקר את ההתעללות המינית שארעה בטבח 7 באוקטובר ומפרט את המאורעות באזור פסטיבל נובה.
תיאטרון: המחזה הדוקומנטרי ״שורה: מלאכת זיהוי חיים״ מאת המחזאי רועי יוסף הועלה בפסטיבל ישראל 2024. המחזה מבוסס על שירות המילואים של יוסף במשימת זיהוי החללים במחנה שורה והוא מבוסס על עדויותיהם של האנשים שעסקו במלאכת הזיהוי. המחזה מציג בתיאטרון תמונע.תבנית:הערה
ספרות: על פי דו"ח הספרייה לאומית, נכון למאי 2024 יצאו מעל ל-80 ספרים העוסקים בנושאים שונים בהקשר למלחמה.תבנית:הערה יוסי קווטינסקי ערך את האלבום "הותר לפרסום" ובו מונצחים כל הנופלים, אלקנה כהן כתב את הספר "מספר אישי 7.10.23" ובו מספר על המלחמה דרך עיניו של קצין בקומנדו הישראלי, מיכה גודמן פרסם את ספרו "היום השמיני: ישראל שאחרי 7 באוקטובר". הספר "שבת שבעה באוקטובר" נערך על ידי יוצרים ויוצרות ישראלים כאשר מחבר הספר מופיע בתור "עדויות".
מחול: המסלול לתנועה וכוריאוגרפיה של מכללת ספיר חזר ביוני 2024 לשדרות כדי לעודד ריפוי דרך אמנות.תבנית:הערה
זיכרון והנצחה > יום הזיכרון לחללי המלחמה

תבנית:הפניה לערך מורחב
בישיבת ממשלהתבנית:הערה שנערכה ב-17 במרץ 2024 אישרה הממשלה פה אחד כי בכ"ד בתשרי בכל שנה יתקיים יום הזיכרון לחללי מלחמת חרבות ברזל. התאריך נקבע יומיים לאחר המועד העברי של מתקפת הטרור,תבנית:הערה בשל העובדה כי כ"ב בתשרי הוא חג שמחת תורה, וכ"ג בתשרי הוא יום אסרו חג סוכות. הוחלט כי יום הזיכרון יוקדש לאירועי מתקפת הפתע והמלחמה ויתקיימו בו שני טקסים ממלכתיים: טקס לזכר האזרחים שנרצחו בפעולות האיבה, וטקס לזכר הלוחמים שנהרגו במלחמה.
לצד ההחלטה לקבוע יום אבל לאומי בכ"ד בתשרי מדי שנה, הוחלט בנוסף כי בשנה הראשונה ייערך טקס ממלכתי בתאריך הלועזי, 7 באוקטובר, באופן חד פעמי, בשל הדומיננטיות של תאריך זה בתודעה הציבורית.תבנית:הערה הוחלט כי השרה מירי רגב תהיה אחראית על הפקת הטקס הראשון, והשרה החליטה שהטקס ייערך כמופע מוקלט מראש, ללא קהל, שישודר בערוצי הטלוויזיה.תבנית:הערה החלטה זו נתקלה בהתנגדות, גם מצד קורבנות המתקפה, וגרמה להכרזה של רבים מיישובי עוטף עזה והערים השכנות על החרמת הטקס הממלכתי.תבנית:הערהתבנית:הערה בשל כך הופק "טקס הזיכרון הלאומי של משפחות 7 באוקטובר" כטקס זיכרון חלופי לציון יום הטבח.תבנית:הערה
ביאורים

תבנית:ביאורים
הערות שוליים

תבנית:הערות שוליים
תבנית:מלחמת חרבות ברזל
תבנית:ניווטים
תבנית:בקרת זהויות
הערות שוליים

ציור קיר באשדוד המציג את צה"ל כצבא של אריות לצד ביטוי מתוך תיעוד פופולרי של שיגור טיל: "שתיים, שלוש, שָ–גֵר".
מאט הובי

| --- | --- |

 לידה:  18 בינואר 1985 (בן 40) ארצות הברית 
 מדינה:  ארצות הברית 
 בן או בת זוג:  מרי גריל 
 מספר צאצאים:  2
 פרופיל ב-IMDb
 
מאט הובי (באנגלית: Matt Hobby; נולד ב-18 בינואר 1985) הוא שחקן וקומיקאי אמריקאי, הידוע בדמותו של הכומר ג'ף בשלדון הצעיר, פיליפ בסדרת הטלוויזיה של HBO אימפריית הפשע, ורודי טרואיט בחשיפה לדרום.
קריירה

הוא החל את קריירת המשחק שלו ב-2008 כשגילם דמות בסרט "פולחן הכנות" סרט שיצא ישירות ל-DVD.
הוא הופיע בסדרות טלוויזיה כמו ממי, אל תסמוך על הכלבה מדירה 23, וחמוץ מתוק.
הוא הופיע בתור רודי טרויט בסדרת הדרמה חשיפה לדרום במשך עשרה פרקים. הוא גם גילם את פיליפ, משרת של בית תומפסון, בסדרה אימפריית הפשע.
הובי שיחק בתפקיד הכומר ג'ף דיפורד, כומר של הכנסייה בסדרת הטלוויזיה של CBS שלדון הצעיר. בשתי העונות הראשונות הוא היה דמות חוזרת, אך הוא הועלה לצוות השחקנים הראשי, החל מהעונה השלישית. אשתו האמיתית של הובי, מרי גריל, מגלמת את אשתו החדשה של הדמות בתוכנית.
חיים אישיים

הובי נשוי לשחקנית מרי גריל. לבני הזוג יש בנים תאומים בשם ארני ולייל.
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 2008 | פולחן הכנות | בו | ישירות לDVD |
| 2011 | דצמבר 26 | אלף | סרט קצר |
| 2013 | עיר גדולה, אורות בהירים |  | סרט קצר |
| 2013 | לפרק חתונה | החבר הכי טוב של אליסון |  |
| 2016 | איש הספגטי | ד"ר סיר |  |
| 2018 | One Way Wolf Blitzer Freaky Friday | אייזק | סרט קצר |
פילמוגרפיה > בטלוויזיה

| שנה | תוכנית | תפקיד | הערות |
| --- | --- | --- | --- |
| 2010 | Diamonds Wow! | מארק צוקרברג | בפרק: "Zuckerberg's Facebook Apology" |
| 2012 | אימפריית הפשע | פיליפ- המשרת של בית תומפסון | 5 פרקים |
| 2013 | אל תסמוך על הכלבה מדירה 23 | מארח | בפרק: "Dating Games" |
| 2013–2015 | חשיפה לדרום | רודי טרואיט | 10 פרקים |
| 2015 | Highly Evolved Human | רופא |  |
| 2015 | ממי | צ'יפ | בפרק: "Dropped Soap and a Big Guy on a Throne" |
| 2015 | פרויקט ג'נדרטון |  | סרט טלוויזיה |
| 2015 | Skits-O-Frenic | מטפס | בפרק: "What the Duck?" |
| 2015–2016 | הגרינדר | פאט לאנדי | 5 פרקים |
| 2017–2024 | שלדון הצעיר | הכומר ג'ף דיפורד | תפקיד חוזר (עונות 1–2) תפקיד ראשי (עונה 3-7) |
| 2018 | בגדי המלך החדשים | חייט (תפקיד קולי) | סרט טלוויזיה קצר |
| 2019 | חמוץ מתוק | קורט | בפרק: "Cupid's Crossbow" |
| 2019 | הפנים היפות שלך הולכות לגיהנום | קארל דוגן | בפרק: "Five-Card Duds |
הערות שוליים

↑  Denise Petski, ‘Young Sheldon’: Matt Hobby Upped To Series Regular For Season 3 Of CBS Series, Deadline, ‏2019-06-05
↑  Young Sheldon: meet the cast's real-life families, HELLO!, ‏2021-03-04 (באנגלית)
הקוף (סרט)

| --- | --- |
כרזת הסרט
כרזת הסרט
 מבוסס על:  "הקוף" מאת סטיבן קינג
 בימוי:  אוזגוד פרקינס
 הופק בידי:  ג'יימס ואן מייקל קליר דייב קפלן בריאן קוואנו-ג'ונס כריס פרגוסון
 תסריט:  אוזגוד פרקינס
 שחקנים ראשיים:  תיאו ג'יימס טטיאנה מסלני אלייז'ה ווד כריסטיאן קונברי קולין או'בריאן רוהאן קמפבל שרה לוי
 צילום:  ניקולאו אגילר
 מדינה:  ארצות הברית ארצות הברית
 חברת הפקה:  אטומיק מונסטר C2 Motion Picture Group Range Oddfellows Entertainment Black Bear Pictures Stars Collective Films
 חברה מפיצה:  ניאון
 הקרנת בכורה:  ישראל 20 בפברואר 2025 ארצות הברית 21 בפברואר 2025
 משך הקרנה:  98 דק' 
 שפת הסרט:  אנגלית
 סוגה:  סרט אימה על־טבעי 
 תקציב:  10–11 מיליון דולר
 הכנסות:  54 מיליון דולר  (13 במרץ 2025)
 themonkeyfilm.com
 דף הסרט ב־IMDb
 
"הקוף" (באנגלית: The Monkey) הוא סרט קומדיית אימה אמריקאי שנכתב ובוים על ידי אוזגוד פרקינס, המבוסס על הסיפור הקצר בעל אותו שם משנת 1980 מאת סטיבן קינג. מככבים בו תיאו ג'יימס, טטיאנה מסלני, אלייז'ה ווד, כריסטיאן קונברי, קולין או'בריאן, רוהאן קמפבל ושרה לוי.
ב-20 בפברואר 2025 הוא עלה לאקרנים בישראל, וב-21 בפברואר 2025 בארצות הברית.
הפקה

בשוק הסרטים של פסטיבל הקולנוע בקאן 2023 הודיעה חברת ההפקה "Black Bear Pictures" כי עיבוד קולנועי לסיפור הקצר של סטיבן קינג "הקוף" נמצא בפיתוח ועומד למכירה למפיצים. נמסר כי אוזגוד פרקינס יכתוב ויביים את הסרט ואף ג'יימס ואן יפיק תחת החברה שלו "אטומיק מונסטר". לאחר מכן לוהק תיאו ג'יימס לגילום התפקיד הראשי. במרץ 2024 לוהקו טטיאנה מסלני, אלייז'ה ווד, כריסטיאן קונברי, קולין או'בריאן, רוהאן קמפבל ושרה לוי למצבת השחקנים.
במקור, הקוף בסרט היה אמור להיות הקוף הקלאסי עם המצילתיים, אבל התברר ליוצרים של הסרט שעל העיצוב הזה של הקוף עם המצילתיים יש לדיסני זכויות יוצרים, מכיוון שהם קנו את הזכויות לעיצוב הזה כשהם השתמשו בקוף בסרט צעצוע של סיפור 3, ולכן יוצרי הסרט החליפו את המצילתיים בתוף.
ב-5 בפברואר 2024 החלו צילומי הסרט והתרחשו בוונקובר והסתיימו ב-22 במרץ 2024.
הפצה

עלה לאקרנים בארצות הברית ב-21 בפברואר 2025, וב-20 בפברואר 2025 בישראל. זהו שיתוף פעולה שני רציף בין פרקינס לניאון לאחר הפצת הסרט "לונגלגס". כחלק מקמפיין ההפצה של הסרט בבתי הקולנוע, הסתובב בהוליווד אוטובוס מלא בבובות של מעודדות ללא ראש, כמו שקרה בסוף הסרט.
הערות שוליים

↑  Willmore, Alison (12 ביולי 2024). "Osgood Perkins Gets Into the Family Business". Vulture (באנגלית). Vox Media. ארכיון מ-9 באוגוסט 2024. {{cite web}}:  (עזרה)
↑  The Monkey, Box Office Mojo
↑  Romano, Nick (19 בדצמבר 2024). "The Monkey is like a comedy, except 'people die in insane ways': Inside the Stephen King adaptation (exclusive)". Entertainment Weekly. נבדק ב-27 בדצמבר 2024. It's a perfect example of the tone the director wanted to strike, that mix of horror and comedy. {{cite web}}:  (עזרה)
↑  Fleming, Mike Jr. (June 20, 2023). "Prolific La La Land Producer Automatik Merges With Range Media Partners". Deadline Hollywood. Retrieved March 12, 2024.
↑  Wiseman, Andreas (May 9, 2023). "Theo James To Star In Stephen King Adaptation The Monkey From The Conjuring Universe Creator James Wan; Black Bear International Launches Hot Project For Cannes Market". Deadline Hollywood. Retrieved May 9, 2023.
↑  Wiseman, Andreas (March 28, 2024). "'The Monkey': Stephen King Adaptation With Theo James Also Stars Tatiana Maslany, Elijah Wood, Christian Convery, Colin O'Brien, Rohan Campbell & Sarah Levy; Filming Wraps". Deadline Hollywood. Retrieved March 28, 2024.
↑  "In Production - British Columbia". Creative BC Film Commission. December 15, 2023. Retrieved December 16, 2023.
↑  Cooper, Alison (February 29, 2024). "17 movies and TV shows filming in Vancouver in March". Daily Hive. Retrieved March 3, 2024.
↑  Wiseman, Andreas; Lodderhose, Diana (May 18, 2024). "Stephen King Adaptation The Monkey, Starring Theo James, Pre-Sells To Neon For U.S. After Promo Sparks Buyer Tug-Of-War — Cannes Market". Deadline Hollywood. Retrieved May 18, 2024.
↑  Romano, Nick (June 20, 2024). "The Monkey director calls Stephen King film 'Robert Zemeckis on ecstasy' (exclusive)". Entertainment Weekly. Retrieved June 21, 2024.
↑  הקוף (The Monkey) אתר יונייטד קינג - דף הבית.
↑  Grobar, Matt (12 באוגוסט 2024). "The Monkey Teaser: Theo James Stars In Stephen King Adaptation Reteaming Longlegs Helmer Osgood Perkins With Neon". Deadline Hollywood. ארכיון מ-12 באוגוסט 2024. נבדק ב-12 באוגוסט 2024. {{cite web}}:  (עזרה)
הקוף המקורי עם המצילתיים
הקוף שהופיע בסרט עם התוף